Újvidék, 2025. október 2.

**Pályázat képzőművészeti alkotás kiválasztására**

***TOLERANCIA NAPI KÖSZÖNTŐ (NOVEMBER 16.) témában***

Az újvidéki székhelyű A Civil Társadalom Oktatási, Együttműködési, Érvényesítési és Támogatási Fóruma (rövidített elnevezés: FESAP) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkársággal (Titkárság) együttműködésben, a Multikulturalizmus egy kattintásra elnevezésű 2025. évi alprojekt, illetve a Multikulturalizmus és a tolerancia megerősítése Vajdaságban projekt keretében, Pályázatot hirdet szerzői anyag benyújtására a Multikulturalizmus népszerűsítése és a nemzetek közötti tolerancia fejlesztése, valamint a Vajdaság AT területén élő etnikai közösségek kulturális öntudatának megőrzése témában, amely a TOLERANCIA NAPI KÖSZÖNTŐ (NOVEMBER 16.) címet viseli.

A pályázaton való részvételre a Vajdaság Autonóm Tartomány területén lévő általános iskolák alsó tagozatos (1-4. osztályos) tanulói jogosultak.

A pályázatra az anyagot **képzőművészeti alkotás** formájában kell benyújtani.

Az említett téma keretében a szerzői anyagnak hiteles személyes látásmódot kell kifejeznie Vajdaság AT nemzeti sokszínűségéről vagy nemzeti közösségeinek kulturális sajátosságairól.

A munkát egy szerző dolgozza ki (a szerzői csoportok munkái nem kerülnek elbírálásra).

Az említett pályázatra egy szerző csak egy munkát nyújthat be.

A munka mellett meg kell küldeni az alábbi kísérő dokumentációt is:

* a pályázati formanyomtatványt,
* a szerző szülőjének/gyámjának nyilatkozatát az alkotásra vonatkozó szerzői jogokról,
* az iskola bizonylatát a rendes tanulói státuszról.

A munkákat és a kísérő dokumentációt elektronikusan, a Titkárság honlapján elérhető alkalmazáson keresztül kell benyújtani, a következő címen: [**http://185.166.125.137/konkursi-2025-5/**](http://185.166.125.137/konkursi-2025-5/), továbbá postai úton is meg kell küldeni A Civil Társadalom Oktatási, Együttműködési, Érvényesítési és Támogatási Fóruma címére:

FESAP

112. számú postafiók

21101 Újvidék

A pályázaton való részvételhez kapcsolódó dokumentáció letölthető a FESAP [www.fesap.org.rs](http://www.fesap.org.rs), vagy a Titkárság <http://www.puma.vojvodina.gov.rs> honlapjáról.

A munkák beküldési határideje 2025. október 24.

A beérkezett munkák válogatása feltöltésre kerül a FESAP és a Titkárság honlapjára, az anyag szerzőjének feltüntetésével.

A pályázók szerzői anyagait a FESAP, a Titkárság képviselői, az oktatási intézmények képviselői és a pályázat témájában kiemelkedő egyének által alkotott pályázati bizottság értékeli és rangsorolja.

A pályázati bizottság ranglistát készít a beérkezett pályázatok alapján és dönt a díjak odaítéléséről.

A legmagasabban rangsorolt munkák szerzőit multimediális eszközökkel díjazzák (három díj).

A FESAP a szerzőknek szánt díjakat szerződés alapján ítéli oda, amelyet a szerző szülőjével/gyámjával köt meg.

A nyertes díjazásáról szóló szerződés szabályozza az anyag szerzőjének, valamint a FESAP valamennyi jogát, kötelezettségét és felelősségét. A szerződés alapján a szerző az anyag további korlátlan használatának jogát a FESAP-ra és a Titkárságra ruházza át. Ha a díjazott anyag szerzője az előírt határidőn belül nem írja alá a szerződést, úgy kell vélni, hogy elállt a nyereménytől és az őt megillető díjat a következőleg rangsorolt szerzőnek kell odaítélni.

dr. Kabók Ida, s.k.

a FESAP Igazgatóbizottságának  
elnöke